joelniklaus/EU_Wikipedias huggingface dataset:
Γ΄ Εθνική ποδοσφαίρου ανδρών 1987-1988

Το πρωτάθλημα της Γ΄ Εθνικής ποδοσφαίρου ανδρών της περιόδου 1987-88 διεξήχθη σε δύο ομίλους με τη συμμετοχή 36 ομάδων. 

Με την ολοκλήρωση του πρωταθλήματος την άνοδο στην Β΄ Εθνική εξασφάλισαν ο Ατρόμητος Αθηνών, ο Ρεθυμνιακός, ο Μακεδονικός και η Νίκη Βόλου.

Στη Δ΄Εθνική υποβιβάστηκαν οι ομάδες: Πανναυπλιακός, Πανελευσινιακός, Εθνικός Αστέρας, Παναργειακός, Α.Ο. Κέρκυρα, Α.Σ. Ρόδος, Εργοτέλης, Αιολικός, Άρης Νικαίας, Αχαϊκή, Μεσσηνιακός, Αγροτικός Αστέρας, Α.Σ. Λαμία, Παναιτωλικός, Α.Ε. Πολυκάστρου, Ολυμπιακός Χαλκίδας, Εθνικός Αλεξανδρούπολης, Αναγέννηση Νεάπολης, Πανδραμαϊκός, Αναγέννηση Κολινδρού, Αλεξάνδρεια και Νέστος Χρυσούπολης.

Βαθμολογίες 

*Αγώνας κατάταξης: 4 Ιουνίου 1988, στάδιο Καραισκάκη: Ε.Α.Ρ. - Ηρόδοτος 2-1.

Παραπομπές

Πηγές 

Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
Rsssf Πρωτάθλημα Γ Εθνικής, 1987-88

Γ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1987-1988
Γ΄ Εθνική ποδοσφαίρου ανδρών 1989-1990

Το πρωτάθλημα της Γ΄ Εθνικής ποδοσφαίρου ανδρών της περιόδου 1989-90 διεξήχθη σε δύο ομίλους με τη συμμετοχή 40 ομάδων. 

Με την ολοκλήρωση του πρωταθλήματος την άνοδο στην Β΄ Εθνική εξασφάλισαν η Προοδευτική, ο Παναργειακός, η Αναγέννηση Γιαννιτσών και ο Α.Ο. Καβάλα.

Πρωταθλήτρια του νότιου ομίλου δεν στέφθηκε καμία ομάδα, αφού ποτέ δεν διεξήχθη αγώνας κατάταξης μεταξύ Προοδευτικής και Παναργειακού.

Μπαράζ υπήρξε ανάμεσα στον Παναρκαδικό και τον Α.Ο. Κέρκυρα στο γήπεδο του Αιγάλεω, με νικητή τον πρώτο, ο οποίος παρέμεινε στην κατηγορία.

Στη Δ΄ Εθνική υποβιβάστηκαν οι ομάδες: Α.Ο. Κέρκυρα, Αναγέννηση Άρτας, Α.Σ. Ρόδος, Α.Ο. Χαλκίδα, Αχαϊκή, Απόλλων Λάρισας, Α.Μ.Σ. Αλεξάνδρεια, Αγροτικός Αστέρας Ευόσμου, Αχιλλέας Φαρσάλων και Αιγινιακός Αιγινίου.

Βαθμολογίες 

*Αγώνας κατάταξης: 10 Ιουνίου 1990, γήπεδο Αιγάλεω: Παναρκαδικός - Α.Ο. Κέρκυρα: 1-1 (κανονική διάρκεια και παράταση), 5-3 (πέναλτι).

Παραπομπές

Πηγές 

Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
Rsssf Πρωτάθλημα Γ Εθνικής, 1989-90

Γ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1989-1990
Πουέμπλα

Η Πουέμπλα (ισπανικά: Puebla) ή Ερόικα Πουέμπλα ντε Σαραγόσα (Heroica Puebla de Zaragoza) είναι η μεγαλύτερη πόλη και πρωτεύουσα της ομώνυμης πολιτείας και έδρα του δήμου Πουέμπλα. Η πόλη έχει πληθυσμό 1.539.819, ενώ στη μητροπολιτική περιοχή της Πουέμπλα κατοικούν 2.668.347, γεγονός που την καθιστά τόσο τέταρτη μεγαλύτερη πόλη όσο και μητροπολιτική περιοχή στο Μεξικό. Η πόλη είναι κτισμένη σε υψόμετρο 2.135 μέτρων και είναι μια από τις πιο ορεινές πόλεις στη Γη. Η οικονομία της πόλης βασίζεται στη βιομηχανία.

Η πόλη ιδρύθηκε και σχεδιάστηκε από τους Ισπανούς κατακτητές το 1531. Πριν το κτίσιμο της πόλης, η περιοχή ήταν γνωστή ως Κουετλαξκοάπαν (Cuetlaxcoapan), που σημαίνει «εκεί που τα φίδια αλλάζουν δέρμα», και ήταν ανάμεσα σε δύο μεγάλους οικισμούς ιθαγενών, τη Τλαξκάλα και τη Τσολούλα. Εξαιτίας της ιστορίας της και των αρχιτεκτονικών ρυθμών που ποικίλουν από αναγεννησιακό μέχρι μπαρόκ, το ιστορικό κέντρο της Πουέμπλα ανακηρύχθηκε Μνημείο Παγκόσμιας Κληρονομιάς το 1987.

Πόλεις του Μεξικού
Μνημεία Παγκόσμιας Κληρονομιάς στο Μεξικό
Γ΄ Εθνική ποδοσφαίρου ανδρών 1991-1992

Το πρωτάθλημα της Γ΄ Εθνικής ποδοσφαίρου ανδρών της περιόδου 1991-92 διεξήχθη σε δύο ομίλους με τη συμμετοχή 36 ομάδων. 

Με την ολοκλήρωση του πρωταθλήματος την άνοδο στην Β΄Εθνική εξασφάλισαν ο Παναιτωλικός, η Προοδευτική, οι Πόντιοι Βέροιας και ο Εορδαϊκός.

Στη Δ΄ Εθνική υποβιβάστηκαν οι ομάδες: Πάτραι, Α.Ε. Μεσολογγίου, Θρίαμβος Νέου Κόσμου,Φωστήρας, Ε.Α.Ν., Πρέβεζα, Π.Α.Ο. Κυριακίου, Νίκη Βόλου, Π.Α.Ο.Ν.Ε., Παναργειακός Άργους Ορεστικού, Κοζάνη και Αναγέννηση Νεάπολης.

Βαθμολογίες 
{|
|
{| class="wikitable" style="text-align: center;"
!colspan="6"|Νότιος όμιλος
|-
! width="44" align="center"|Θ
! width="200" align="center"|Ομάδα
! width="44" align="center"|Α
! width="44" align="center"|Β
! width="44" align="center"|Γ/Υ
! width="44" align="center"|Γ/Κ
|-bgcolor="ACE1AF"
| 1.||align="left"| Παναιτωλικός ||34||46  ||50||27
|-bgcolor="ACE1AF"
|  2.||align="left"| Προοδευτική* ||34||  45 ||  42||18 
|-
| 3.||align="left"| Ηλυσιακός* ||34||45 ||  45||22 
|-
|  4.||align="left"| Χαϊδάρι ||34|| 43  ||46||29 
|-
|  5.||align="left"| Πανελευσινιακός ||34|| 37  ||  48||45
|-
|  6.||align="left"| Λεωνίδας Σπάρτης ||34|| 37  ||  37||36 
|-
|  7.||align="left"| Ποσειδών Ηρακλείου ||34||34 ||  40||37 
|-
|  8.||align="left"| Καλαμάτα  ||34|| 34  ||  30||30
|-
|  9.||align="left"| Πανηλειακός ||34|| 34  ||  35||33 
|-
| 10.||align="left"| Καλλιθέα ||34||33  ||  40||43 
|-
| 11.||align="left"| Ρόδος ||34|| 33  ||  46||45 
|-
| 12.||align="left"| Πανναυπλιακός ||34|| 32 (-2) ||  36||38 
|--bgcolor="ffb0cb"
| 13.||align="left"| Πάτραι ||34||  31  ||  36||38 
|--bgcolor="ffb0cb"
| 14.||align="left"| Α.Ε. Μεσολογγίου ||34||  30 || 28||38 
|--bgcolor="ffb0cb"
| 15.||align="left"| Θρίαμβος Νέου Κόσμου ||34||  29 || 35||43  
|-bgcolor="ffb0cb"
| 16.||align="left"| Φωστήρας ||34|| 24||24||41 
|-bgcolor="ffb0cb"
| 17.||align="left"| Ε.Α.Ν.** ||34|| 24 || 28||47
|-bgcolor="ffb0cb"
| 18.||align="left"| Πρέβεζα  ||34|| 17  ||  25||61
|}
|

|}
*Αγώνας κατάταξης: 30 Ιουνίου 1992, Ολυμπιακό Στάδιο Αθηνών: Προοδευτική''' - Ηλυσιακός 0-0 (κανονική διάρκεια και παράταση), 4-2 (πέναλτι). 
**Η Ένωση Άρη-Νεάπολης (ΕΑΝ) προήλθε από τη συγχώνευση του Άρη Νικαίας και του Α.Ο. Νεάπολης Πειραιά.

Παραπομπές

Πηγές 

Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
Rsssf Πρωτάθλημα Γ Εθνικής, 1991-92

Γ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1991-1992
Άγιος Βασίλειος Ρεθύμνης

Ο Άγιος Βασίλειος είναι χωριό και έδρα ομώνυμης Κοινότητος του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης. Εκκλησιαστικά υπάγεται στην Α΄ Αρχιερατική περιφέρεια της Ιεράς Μητροπόλεως Λάμπης, Συβρίτου και Σφακίων.

Γενικά Στοιχεία 

Ο Άγιος Βασίλειος είναι κτισμένος σε υψόμετρο 310 μέτρων, σε απόσταση 23 χλμ από την πρωτεύουσα του νομού, Ρέθυμνο.Το όνομα φαίνεται να προήλθε από την ομώνυμη εκκλησία του χωριού. 

Αναφορά στον οικισμό, γίνεται ήδη από βενετική απογραφή του 1583, η οποία κατέγραψε 136 κατοίκους. Επί τουρκοκρατίας το χωριό ονομαζόταν "Νεύς Άγιος Βασίλειος". Σύμφωνα με απογραφή των οθωμανικών αρχών του 1650, αποτελούσε πρωτεύουσα του ομώνυμου ναχιγιέ και είχε έκταση 19 σπιτιών, αποτελώντας παράλληλα και χάσι του µπεηλέρµπεη Κρήτης. Το 1670 από τους 23 κατόχους γης, οι εννιά ήταν μουσουλμάνοι ενώ το χωριό βρισκόταν πια στην κυριότητα του σαντζάκµπεη του Ρεθύµνου. Σύμφωνα με την οθωμανική απογραφή του 1881, ο Άγιος Βασίλειος είχε πληθυσμό 84 κατοίκων, από τους οποίους οι 9 ήταν μουσουλμάνοι. Το 1894, σύμφωνα με εκτίμηση του αξιωματικού του ελληνικού στρατού, Νικόστρατου Καλομενόπουλου, στο χωριό ζούσαν 20 ελληνικές οικογένειες. Το 1900, σύμφωνα με την επίσημη απογραφή της Κρητικής Πολιτείας, στο χωριό ζούσαν 116 κάτοικοι.

Στα όρια του οικισμού ξεκινάει το φαράγγι Κακοπέρατος. Σύμφωνα με μια εκδοχή, κοντά στον οικισμό υπήρχε παλαιότερα βυζαντινό φρούριο με το όνομα Κάτω Σύβριτος, του οποίου η θέση δεν έχει προσδιοριστεί.

Διοικητικά, ο Άγιος Βασίλειος αποτέλεσε από το 1913 μέχρι το 1997 κοινότητα του δήμου Αγίου Βασιλείου ενώ από το 1997 μέχρι και το 2011 αποτέλεσε τμήμα του καποδιστριακού δήμου Φοίνικα. Με βάση την τωρινή διοικητική διαίρεση του σχεδίου «Καλλικράτης», ο οικισμός συμπεριλαμβάνεται εντός των ορίων του δήμου Αγίου Βασιλείου αποτελόντας πάλι έδρα κοινότητος.

Κοινότητα Αγίου Βασιλείου Ρεθύμνης 
Περιλαμβάνοντας μόνον την έδρα της, η Κοινότητα Αγίου Βασιλείου έχει 130 κατοίκους, σύμφωνα με την απογραφή του 2011.

Η Κοινότητα εκπροσωπείται από τον Πρόεδρο κ. Ιωάννη Κλειδή.

Κοινοτάρχες Αγίου Βασιλείου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Αγίου Βασιλείου

Απογραφές Πληθυσμού

Παραπομπές

Πηγές 
 Εγκυκλοπαίδεια Πάπυρος Larousse Britannica" τομ.1ος, σελ.449.

Αγιος Βασίλειος
Δήμος Αγίου Βασιλείου
Άγιος Ιωάννης Αγίου Βασιλείου Ρεθύμνου

Ο Άγιος Ιωάννης είναι χωριό και έδρα ομώνυμης Κοινότητος του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης.

Γεωγραφία
Ο Άγιος Ιωάννης είναι χωριό στο νοτιοδυτικό τμήμα του νομού Ρεθύμνης. Βρίσκεται  κοντά στην αρχή του φαραγγιού Κότσυφος που σχηματίζουν οι απολήξεις των κορυφών «Κρυονερίτης» στα δυτικά και «Κουρούπα» στα ανατολικά, σε μέσο σταθμικό υψόμετρο 460. Απέχει 27 χλμ. περίπου ΝΔ. του Ρεθύμνου. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 18,634 χμ² (2011).

Κοινότητα Αγίου Ιωάννου Αγίου Βασιλείου 
Εκτός από την έδρα της, η Κοινότητα Αγίου Ιωάννου περιλαμβάνει και τους οικισμούς Καλή Συκέα και Κάνεβος. Η απογραφή του 2011 αναφέρει:

 Άγιος Ιωάννη, ο (74)
 Καλή Συκέα, η (113)
 Κάνεβος, η (47)

Συνολικά η κοινότητα έχει 234 κατοίκους.

Η Κοινότητα εκπροσωπείται από τον Πρόεδρο κ. Κωνσταντίνο Αδελιανάκη.

Κοινοτάρχες Αγίου Ιωάννου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Αγίου Ιωάννου

Πληθυσμός

(σε παρένθεση ο πληθυσμός της τοπικής κοινότητας)

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και ορίστηκε έδρα της κοινότητας Αγίου Ιωάννη. Με το ΦΕΚ 244Α - 04/12/1997 αποσπάστηκε από την κοινότητα Αγίου Ιωάννη και προσαρτήθηκε στον δήμο Φοίνικα. Με το ΦΕΚ 87Α - 07/06/2010 αποσπάστηκε από τον δήμο Φοίνικα και προσαρτήθηκε στον δήμο Αγίου Βασιλέιου.

Γενικά στοιχεία
Ο οικισμός υπάγεται εκκλησιαστικά στην Α΄ Αρχιερατική περιφέρεια της Ιεράς Μητροπόλεως Λάμπης, Συβρίτου και Σφακίων.

Αξιοθέατα
Η ενοριακή εκκλησία του Αγίου Παντελεήμονα

Επιφανείς ΑιΓιαννιώτες 
Δασκαλαντωνάκη Μάρι: επικεφαλής ομίλου Ν.Δασκαλαντωνάκη-Grecotel 
Δασκαλαντωνάκης Νίκος: ξενοδόχος
Δασκαλαντωνάκης Τάκης: ξενοδόχος

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)
Οργανισμός εκδόσεων «Ελλάδα», χάρτες (Βαρελάς)
Περιοδικό «Διακοπές», εκδ. Δ.Ο.Λ.,  2010
eetaa.gr

Αγιος Ιωάννης Αγιου Βασιλειου
Δήμος Αγίου Βασιλείου
Άγιος Γεώργιος, Δομινίκα

Ο Άγιος Γεώργιος (αγγλικά: Saint George) είναι μια ενορία της Δομινίκας. Πρωτεύουσα είναι η Ροζό. Έχει έκταση 56,1 τ.χλμ.. Έχει πληθυσμό 20.211 κατοίκων (2001) και πυκνότητα 360 κατοίκων ανά τ.χλμ.

Γεωγραφία 
Ο Άγιος Γεώργιος βρίσκεται νοτιοδυτικά της Δομινίκας. Συνορεύει στα νότια με τον Άγιο Παύλο, στα νοτιοδυτικά με τον Άγιο Λουκά, στα νοτιοανατολικά με τον Άγιο Πατρίκιο και στα βορειοδυτικά με τον Άγιο Δαβίδ. Έχει έκταση 56,1 τ.χλμ.. Είναι η τέταρτη μεγαλύτερη ενορία μετά τον Άγιο Λουκά, τον Άγιο Μάρκο και τον Άγιο Πέτρο.

Προάστια της Ροζό 
Η Ροζό είναι η πρωτεύουσα της Δομινίκας  και βρίσκεται σε αυτήν την ενορία. Τα προάστιά της είναι τα εξής:

 Μπαθ Έστεϊτ
 Έλμσχωλ
 Κίνγκ'ς Χιλ
 Κόπτχωλ
 Νιούταουν (πρώην Σαρλότενβιλ)
 Κασλ Κόμφορτ
 Γκουντγουίλ 
 Πόττερ'ς Βιλ
 Στοκ Φαρμ
 Τάρις Πιτ
 Γιαμ Πις
 Μπέλβιου Ρολ
 Φοντ Κολέ

Χωριά 
 Γούττεν Γουέιβεν
 Έγκλεστον
 Ζιρωντέλ
 Λωντάτ
 Μορν Προσπέρ
 Μπέλβιου Σοπίν
 Ροζό
 Τραφαλγκάρ
 Φοντ Κανί

Μεταφορές 
Ο Άγιος Γεώργιος βρίσκεται νότια του Αγίου Παύλου, ο οποίος συμπεριλαμβάνει το μικρότερο από τα μόνο δύο αεροδρόμια της Δομινίκας, το Αεροδρόμιο Κέινφιελντ, που βρίσκεται 3 μίλια βορειοανατολικά της Ροζό (το άλλο είναι το Μέλβιλ Χωλ).

Εικόνες

Δείτε επίσης 
 Ενορίες της Δομινίκας

Άγιος Γεώργιος, Δομινίκα
Γ΄ Εθνική ποδοσφαίρου ανδρών 1992-1993

Το πρωτάθλημα της Γ΄ Εθνικής ποδοσφαίρου ανδρών της περιόδου 1992-93 διεξήχθη σε δύο ομίλους με τη συμμετοχή 36 ομάδων. 

Με την ολοκλήρωση του πρωταθλήματος την άνοδο στην Β΄ Εθνική εξασφάλισαν η Καλλιθέα, η Καλαμάτα, η Αναγέννηση Καρδίτσας και η Βέροια.

Στη Δ΄ Εθνική υποβιβάστηκαν οι ομάδες: Ηλυσιακός, Κέρκυρα, Ποσειδώνας Ηρακλείου, Α.Ο. Σπάρτης, Διαγόρας Ρόδου, Χαλκίδα, Οδυσσέας Κορδελιού, Αναγέννηση Χαλκηδόνας, Πόντιοι Κοζάνης, Ποσειδώνας Νέας Μηχανιώνας, Αναγέννηση Άρτας και Φωκικός.

Βαθμολογίες 

Η Καλαμάτα ισοβάθμησε στην τελική βαθμολογία με τον Πανηλειακό και τον Εθνικό Αστέρα, αλλά κέρδισε την άνοδο, επειδή στους μεταξύ τους αγώνες είχε συκεντρώσει 8 βαθμούς (2 νίκες στην Καλαμάτα και 2 ισοπαλίες σε Πύργο και Καισαριανή).

Η Βέροια ισοβάθμησε στην τελική βαθμολογία με την Αναγέννηση Κολινδρού, αλλά κέρδισε την άνοδο, επειδή στους μεταξύ τους αγώνες είχε μία νίκη στη Βέροια (με 3-2) και μια ισοπαλία στον Κολινδρό (0-0).

Το Αιγάλεω τιμωρήθηκε με αφαίρεση 3 βαθμών επειδή δεν κατέβηκε να αγωνιστεί στον αγώνα με την Καλαμάτα στη Μεσσηνιακή πρωτεύουσα και η Χαλκίδα τιμωρήθηκε με αφαίρεση 6 βαθμών, επειδή δεν κατέβηκε να αγωνιστεί στους αγώνες με τον Ηρόδοτο και τον Ποσειδώνα Ηρακλείου.

Παραπομπές

Πηγές 

Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
Rsssf Πρωτάθλημα Γ Εθνικής, 1992-93

Γ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1992-1993
Ενορίες της Δομινίκας

Η Κοινονιοπολιτεία της Δομινίκας είναι ένα νησιωτικό κράτος της Καραϊβικής συγκροτούμενο από 10 ενορίες (parishes,ενικός parish).

Ενορίες

Δείτε επίσης 

Ενορίες της Δομινίκας

ast:Dominica#Organización políticu-alministrativa
de:Dominica#Verwaltungsgliederung
gl:Dominica#Organización político-administrativa
hu:Dominikai Közösség#Közigazgatási felosztás
no:Dominica#Prestegjeld
Εθνόσημο της Δομινίκας

Το εθνόσημο της Δομινίκας καθιερώθηκε στις 21 Ιουλίου 1961. Αποτελείται από ένα θυρεό, τον οποίο στηρίζουν δύο ενδημικά είδη του νησιού, οι παπαγάλοι Σισερού (Sisserou). Στο πάνω μέρος του θυρεού βρίσκεται ένα λιοντάρι που βρυχάται. Τα τεταρτημόρια του θυρεού εικονίζουν ένα πλεούμενο, μια μπανανιά, έναν φοίνικα και έναν βάτραχο των βουνών. Κάτω από το έμβλημα βρίσκεται, στα γαλλικά κρεόλ, το εθνικό ρητό: Après Bondie C'est La Ter (Μετά το Θεό η Γη).

Πηγές 
 Εθνικά σύμβολα της Δομινίκας

Δομινίκα
Εθνικά σύμβολα της Δομινίκας
Αγαλιανός Ρεθύμνης

Για τον οικισμό με ίδιο όνομα, δείτε: Αγαλιανός Αιτωλοακαρνανίας

Ο Αγαλιανός είναι οικισμός της κοινότητας Κεραμέ, της δημοτικής ενότητας Λάμπης, του δήμου Αγίου Βασιλείου, της περιφερειακής ενότητας (τέως νομού) Ρεθύμνης, στην περιφέρεια Κρήτης, σύμφωνα με το πρόγραμμα Καλλικράτης.  Πρίν το σχέδιο Καποδίστριας και το πρόγραμμα Καλλικράτης, ανήκε στην επαρχία Αγίου Βασιλείου του νομού Ρεθύμνης, στο γεωγραφικό διαμέρισμα Κρήτης.

Γεωγραφία
Ο Αγαλιανός είναι ημιορεινός οικισμός στο νότιο τμήμα του νομού Ρεθύμνης. Βρίσκεται στους νοτιοδυτικούς πρόποδες του όρους Σιδέρωτας σε θέση που αντικρύζει το Λιβυκό Πέλαγος, νοτιοανατολικά του Κεραμέ και σε μέσο σταθμικό υψόμετρο 280. Απέχει περίπου 41 χλμ. Ν. NA. του Ρεθύμνου.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Κεραμέ του νομού Ρεθύμνης. Με το ΦΕΚ 244Α - 04/12/1997 αποσπάστηκε από την κοινότητα Κεραμέ και προσαρτήθηκε στον δήμο Λάμπης. Με το ΦΕΚ 87Α - 07/06/2010 αποσπάστηκε από τον δήμο Λάμπης και προσαρτήθηκε στον δήμο Αγίου Βασιλείου.

Αξιοθέατα
Ο Άγιος Σπυρίδων, ο οποίος κοσμείται με θαυμάσιο ξυλόγλυπτο τέμπλο τεχνίτης τού οποίου φημολογείται ότι ήταν κάποιος λεπτουργός με το όνομα Ζαχαρίας Θεοδωράκης, από το γειτονικό Σπήλι και ότι για την κατασκευή του χρησιμοποίησε κυπαρίσσια που τού έδωσε για το σκοπό αυτό η Ι. Μονή Πρέβελη. 
O Άγιος Αντώνιος, ανατολικά του χωριού, στο όρος Σιδέρωτας, που κατά το μισό βρίσκεται σε σπηλιά βραχώδους λοφίσκου. Στην κόγχη τού ιερού υπάρχει αγιογραφία τού Αβραάμ, ενώ στη βόρεια επιφάνεια δυο μορφές, η μια από τις οποίες είναι του αγίου Αντωνίου και η άλλη δυσδιάκριτη. 
Η Αγία Κυριακή, επίσης, βυζαντινή αγιογραφημένη εκκλησία. Ανακαλύφθηκε τυχαία το 1932, καλυμμένη εξολοκλήρου από χώματα, ενώ συνεχίζει ο μισός ναός να παραμένει θαμμένος μέσα στη γη. Στο νότιο τοίχο τού ναού εικονίζεται η αγία Κυριακή, από την οποία και δόθηκε η ονομασία στον ναό, που είχε τελείως λησμονηθεί λόγω των επιχωματώσεών του. 
Η παραλία Κατσούνη (ή Κατσούνι), από τις ομορφότερες στο Λιβυκό Πέλαγος, νότια του οικισμού.

Διάφορα
Εκκλησιαστικά εξυπηρετείται από την ενορία του Κεραμέ που υπάγεται στην Α΄ Αρχιερατική περιφέρεια της Ιεράς Μητροπόλεως Λάμπης, Συβρίτου και Σφακίων. Από το χωριό, κατάγεται ο λυράρης Σπύρος Σηφογιωργάκης.

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006
Εγκυκλοπαίδεια Πάπυρος Λαρούς, εκδ. 1963
Εγκυκλοπαίδεια Δομή, 2002-4
Οργανισμός εκδόσεων «Ελλάδα», χάρτες (Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr
Κωστή Ηλ. Παπαδάκη, Κεραμές και Αγαλλιανός, Κοινή πορεία μέσα στον χρόνο, Ρέθυμνο 2002, 273- 276. Τού Ίδιου, Σπύρος Σηφογιωργάκης: Ο λυράρης τής γνήσιας Κρητικής Μουσικής παράδοσης, περιοδ. ΚΡΗΤΗ, τ. 221 (Ιούλ. – Αύγ. 1996), 48-51.

Εξωτερικοι σύνδεσμοι
http://www.520greeks.com/articles/oikismos-agallianoy/

Χωριά του νομού Ρεθύμνης

 Δήμος Αγίου Βασιλείου
Γ΄ Εθνική ποδοσφαίρου ανδρών 1993-1994

Το πρωτάθλημα της Γ΄ Εθνικής ποδοσφαίρου ανδρών της περιόδου 1993-94 διεξήχθη σε δύο ομίλους με τη συμμετοχή 36 ομάδων. 

Με την ολοκλήρωση του πρωταθλήματος την άνοδο στη Β΄Εθνική εξασφάλισαν ο Πανηλειακός, ο Ιάλυσος, ο Πανσερραϊκός και η Αναγέννηση Κολινδρού.

Στη Δ΄Εθνική υποβιβάστηκαν οι ομάδες: Παναρκαδικός, Ηρόδοτος, Κερατσίνι, Ρόδος, Εράνη Φιλιατρών, Πάτραι, Α.Ε. Νιγρίτας, Μακεδονικός, Κεραυνός Κολχικού, Εθνικός Αλεξανδρούπολης, Αστέρας Αμπελοκήπων και Νέστος Χρυσούπολης.

Βαθμολογίες 

Μετά το τέλος του πρωταθλήματος η Ρόδος και ο Διαγόρας Ρόδου συγχωνεύτηκαν σε μια νέα βραχύβια ομάδα (διαλύθηκε το 1998) που ονομάστηκε Ένωση Ρόδου Διαγόρα.

Ο Πανελευσινιακός τιμωρήθηκε με αφαίρεση ενός βαθμού, ο Παναρκαδικός τιμωρήθηκε με αφαίρεση 6 βαθμών, επειδή δεν κατέβηκε να αγωνιστεί στους 2 αγώνες με τον Ιάλυσο, ο Ηρόδοτος τιμωρήθηκε με αφαίρεση 3 βαθμών επειδή δεν κατέβηκε να αγωνιστεί στον αγώνα με το Αιγάλεω στην Κρήτη, το Κερατσίνι τιμωρήθηκε με αφαίρεση 3 βαθμών επειδή δεν κατέβηκε να αγωνιστεί στον αγώνα με τον Αιολικό στη Μυτιλήνη, η Ρόδος τιμωρήθηκε με αφαίρεση 3 βαθμών επειδή δεν κατέβηκε να αγωνιστεί στον αγώνα με το Αιγάλεω στην Αθήνα και οι Πάτραι τιμωρήθηκε με αφαίρεση 3 βαθμών επειδή δεν κατέβηκε να αγωνιστεί στον εκτός έδρας αγώνα με τη Ρόδο.

Παραπομπές

Πηγές 

Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
Rsssf Πρωτάθλημα Γ Εθνικής, 1993-94

Γ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1993-1994
Γ΄ Εθνική ποδοσφαίρου ανδρών 1994-1995

Το πρωτάθλημα της Γ΄ Εθνικής ποδοσφαίρου ανδρών της περιόδου 1994-95 διεξήχθη σε δύο ομίλους με τη συμμετοχή 36 ομάδων. 

Με την ολοκλήρωση του πρωταθλήματος την άνοδο στην Β΄Εθνική εξασφάλισαν η Δόξα Βύρωνα, ο Πανελευσινιακός, η Καστοριά και ο Α.Ο. Τρίκαλα.

Στη Δ΄Εθνική υποβιβάστηκαν οι ομάδες: Αχαρναϊκός, Α.Ο. Αιγάλεω, Α.Ε. Μεσολογγίου, Α.Ο. Σπάρτης, Κιλκισιακός, Πανδραμαϊκός, Ηρακλής Πτολεμαΐδας και Αχέρων Καναλακίου.

Βαθμολογίες 

Πριν το τέλος του πρωταθλήματος ο Α.Ο. Σπάρτης χρεοκόπησε και δεν προσήλθε στις συναντήσεις εναντίον Δόξας Βύρωνα και Αγίου Νικολάου με αποτέλεσμα να ηττηθεί χωρίς αγώνα και να του αφαιρεθούν 6 βαθμοί από τον πίνακα κατάταξης.

Παραπομπές

Πηγές 

Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
Rsssf Πρωτάθλημα Γ Εθνικής, 1994-95

Γ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1994-1995
Εθνική Ερασιτεχνική Κατηγορία ποδοσφαίρου ανδρών 1981-1982

Το Πρωτάθλημα της Εθνικής Ερασιτεχνικής κατηγορίας της αγωνιστικής περιόδου 1981-82 διεξήχθη για πρώτη και τελευταία φορά σε 8 ομίλους με τη συμμετοχή 125 ομάδων.

Με την ολοκλήρωση του πρωταθλήματος την άνοδο στην Β΄Εθνική εξασφάλισαν : 
 Από τον 1ο όμιλο, ο Ιωνικός Νίκαιας
 Από τον 2ο όμιλο, ο Αιολικός
 Από τον 3ο όμιλο ο Πανηλειακός
 Από τον 4ο όμιλο ο Λεβαδειακός
 Από τον 5ο όμιλο, ο Α.Ο. Θήβα
 Από τον 6ο όμιλο, ο Π.Α.Σ. Φλώρινα
 Από τον 7ο όμιλο, η Α.Π.Ε. Λαγκαδά
 Από τον 8ο όμιλο, ο Α.Ο. Αλεξανδρούπολης
Οι δευτεραθλητές των ομίλων συνέχισαν στην Γ εθνική 1982-83
 Από τον 1ο όμιλο, ο Α.Ο. Νίκαιας
 Από τον 2ο όμιλο, ο Αθηναϊκός Βύρωνα
 Από τον 3ο όμιλο, ο Παναρκαδικός
 Από τον 4ο όμιλο, ο Π.Α.Σ. Πρέβεζα
 Από τον 5ο όμιλο, η Α.Σ. Λαμία
 Από τον 6ο όμιλο, ο Εδεσσαικός
 Από τον 7ο όμιλο, ο Οδυσσέας Κορδελιού
 Από τον 8ο όμιλο, ο Εθνικός Αλεξανδρούπολης
Οι ομάδες που δεν τερμάτισαν στις 2 πρώτες θέσεις ή δεν υποβιβάστηκαν συνέχισαν στην Δ΄ Εθνική 1982-83

Στα τοπικά πρωταθλήματα υποβιβάστηκαν οι ομάδες:
 Από τον 1ο όμιλο, ο Ηρακλής Ελευσίνας, ο Άρης Ρεθύμνου, ο Α.Ο. Αγίου Νικολάου, ο Άρης Νικαίας και ο Α.Ο. Πλατανιά
 Από τον 2ο όμιλο, ο Α.Ο. Αγίου Ιεροθέου, ο Α.Ο. Πετραλώνων, ο Απόλλων Καλυθιών, ο Παγχιακός, ο Αετός Λουτρών Λέσβου και ο Α.Ο. Καρλοβασίου Σάμου.
 Από τον 3ο όμιλο, η Δόξα Μεγαλόπολης, ο Άρης Σκάλας, ο Μεσσηνιακός, ο Α.Π.Σ. Ζάκυνθος και ο Παλαμήδης Ναυπλίου.
 Από τον 4ο όμιλο, ο Όλυμπος Κέρκυρας, η Θύελλα Πατρών, η Προοδευτική Γραμμενίτσας, ο Ολυμπιακός Μαντουκίου Κέρκυρας και ο Ολυμπιακός Αργοστολίου.
 Από τον 5ο όμιλο, η Παλλαμιακή, ο Α.Ο. Μαλεσίνας, ο Διγενής Αρτεσιανού, ο Ταμυναϊκός, ο Φωκικός και η Έρκυνα Λιβαδειάς. 
 Από τον 6ο όμιλο, ο Άρης Παπαγιάννη, η Δήμητρα Τρικάλων, ο Σαρακηνός Βόλου, η Δόξα Κορησού, ο Διγενής Νεοχωρίου και η Αστραπή Μεσοποταμιάς.
 Από τον 7ο όμιλο, ο Καμπανιακός Χαλάστρας, ο Φοίνικας Καλαμαριάς, ο Πυρσός Γρεβενών, ο Α.O. Θεσσαλονίκης, ο Π.Α.Ο. Κουφαλίων και ο Απόλλων Αρναίας.
 Από τον 8ο όμιλο, η Α.Ε. Καβάλας, ο Ακρίτας Κ. Νευροκοπίου, ο Μέγας Αλέξανδρος Αγ. Αθανασίου , ο Άρης Σκοτούσσας, ο Αστήρ Αιγείρου και η Κεσσάνη Ερασμίου.

Βαθμολογίες
{|
|

*Αγώνας κατάταξης: Κυριακή 6 Ιουνίου 1982, Εθνικό στάδιο Πύργου:Λεβαδειακός - Π.Α.Σ. Πρέβεζα 0-0 (κ.δ., παρ.), 4-3 (πεν.)

*Από συγχώνευση των Α.Ο. Νιγιρίτας και Προοδευτική Νιγρίτας.

Παραπομπές

Πηγές 

https://archive.is/20120723045221/www.athlitikihxo.gr/
Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).

Γ΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1981-1982
Φαίδρα (ταινία)

Η Φαίδρα (αγγλικά: Phaedra) είναι μια δραματική ταινία παραγωγής 1962 σε σκηνοθεσία Ζυλ Ντασέν με πρωταγωνιστές τους Μελίνα Μερκούρη και Άντονι Πέρκινς. Η ταινία βασίζεται στην τραγωδία του Ευριπίδη Ιππόλυτος.

Πλοκή 

Η Φαίδρα (Μελίνα Μερκούρη), δεύτερη σύζυγος του εφοπλιστή Θάνου Κυρίλη (Ραφ Βαλόνε), ερωτεύεται τον γιο που έχει ο συζυγός της από τον πρώτο του γάμο, Αλέξη (Άντονι Πέρκινς). Η σχέση των δυο είναι καταδικασμένη από την αρχή αλλά οι δυο τους δεν καταφέρνουν να πνίξουν τα συναισθήματά τους...

Πληροφορίες 
Μετά την παγκόσμια επιτυχία της ταινίας Ποτέ την Κυριακή που έκανε σταρ τη Μελίνα Μερκούρη, της χάρισε βραβείο ερμηνείας στις Κάννες και μια υποψηφιότητα για όσκαρ (που έχασε από την Ελίζαμπεθ Τέιλορ για την ταινία Ζήσαμε στην Αμαρτία), η ηθοποιός και ο Ντασέν, μόνιμο καλλιτεχνικό ζευγάρι, στράφηκαν στην αρχαία ελληνική τραγωδία. Η ταινία αποτέλεσε την τέταρτη συνεργασία του ζευγαριού. Επέλεξαν την τραγωδία του Ευριπίδη Ιππόλυτος που αφηγείται το παράνομο ερωτικό πάθος της Φαίδρας, συζύγου του Θησέα, για τον γιο του, τον Ιππόλυτο. Το σενάριο γράφτηκε από τη συγγραφέα Μαργαρίτα Λυμπεράκη, η οποία μετέφερε το μύθο στην Ελλάδα της δεκαετίας του '60, που είχε αρχίσει να παίρνει τα πάνω της μετά τον πόλεμο. 

Στα τέλη Ιουλίου του 1961 απαγορεύτηκε το γύρισμα της Φαίδρας στα ναυπηγεία του Σκαραμαγκά, προκλήθηκαν επεισόδια ανάμεσα στο προσωπικό και τους ηθοποιούς, η δεξαμενή πάνω στην οποία βρίσκονταν η Μελίνα Μερκούρη και ο Ζυλ Ντασέν βυθίστηκε και το ζεύγος βρέθηκε στα νερά μέχρι τα γόνατα. Παρά τις αντιξοότητες, η ταινία (αμερικανο-γαλλο-ελληνική παραγωγή) ολοκληρώθηκε ακολουθώντας επιτυχημένη διεθνή καριέρα. Η Μελίνα Μερκούρη και ο Άντονι Πέρκινς, υπό τις σκηνοθετικές οδηγίες του Ζυλ Ντασέν, απέδωσαν το τραγικό, αδιέξοδο πάθος που ενώνει τη Φαίδρα με τον Ιππόλυτο (γιο του άντρα της) οδηγώντας στην καταστροφή. Η συνεργασία ανάμεσα στους δύο πρωταγωνιστές οδήγησε σε μια βαθιά φιλία.

Η ερμηνεία της Μελίνας απέσπασε καλές κριτικές και έλαβε υποψηφιότητά για Χρυσή Σφαίρα. Αντίθετα με την Ευρώπη, η ταινία στις Η.Π.Α. δεν είχε εμπορική επιτυχία. Οι κριτικοί κινηματογράφου εκφράστηκαν αρνητικά για την ερμηνεία του Άντονι Πέρκινς, λόγω της εύθραυστης υπόστασης που δίνει στον Αλέξη. Η μουσική επένδυση της ταινίας έγινε από τον Μίκη Θεοδωράκη και τους στίχους των τραγουδιών έγραψε ο Νίκος Γκάτσος.

Βραβεία 
Βραβεία Ακαδημίας Κινηματογράφου (Όσκαρ) 
Υποψηφιότητα:
 Κοστουμιών - Ντένη Βαχλιώτη

Χρυσές Σφαίρες
Υποψηφιότητα:
 Καλύτερης Γυναικείας Ερμηνείας σε Δράμα - Μελίνα Μερκούρη

Παραπομπές

Εξωτερικοί Σύνδεσμοι 
Η ταινία στο imdb
Η ταινία στο cine.gr

Αμερικανικές ταινίες
Γαλλικές ταινίες
Ελληνικές ταινίες
Ταινίες του 1962
Αγγλόφωνες ταινίες
Ελληνόφωνες ταινίες
Αμερικανικές δραματικές ταινίες
Ελληνικές δραματικές ταινίες
Γαλλικές δραματικές ταινίες
Ταινίες σε σκηνοθεσία Ζυλ Ντασέν
Ταινίες βασισμένες σε Αρχαία Ελληνικά θεατρικά έργα
Ταινίες με μουσική σύνθεση Μίκη Θεοδωράκη
Ταινίες γυρισμένες στην Ελλάδα
Ταινίες γυρισμένες στη Γαλλία
Ταινίες τοποθετημένες στην Ελλάδα
Κύπελλο Ελλάδας καλαθοσφαίρισης ανδρών 1994-1995

To Κύπελλο Ελλάδος καλαθοσφαίρισης ανδρών 1994-95 που διοργάνωσε η Ελληνική Ομοσπονδία Καλαθοσφαίρισης ξεκίνησε στις 10 Σεπτεμβρίου 1994 με τους αγώνες της πρώτης φάσης και τελείωσε στις 5 Μαρτίου 1995 με τον τελικό, ο οποίος έγινε στο "Χαλκιοπούλειο Γυμναστήριο" Λαμίας, με αντιπάλους τον Πανιώνιο και τον ΠΑΟΚ. Από τη σεζόν αυτή καθιερώθηκε η τελική φάση σε μορφή φάιναλ φορ. Το κύπελλο Ελλάδος κατέκτησε ο ΠΑΟΚ για δεύτερη φορά στην ιστορία της διοργάνωσης.

Α΄ φάση

1η αγωνιστική

2η αγωνιστική

Β΄ φάση

1η αγωνιστική

2η αγωνιστική

Προημιτελικοί

Τελική φάση 

Η τελική φάση, που διεξήχθη με το σύστημα φάιναλ-φορ, έγινε στο "Χαλκιοπούλειο Γυμναστήριο" Λαμίας, στις 4 και 5 Μαρτίου 1995.

Ημιτελικοί

Αγώνας 3ης θέσης

Τελικός 

Κυριακή, 5 Μαρτίου 1995.
Λαμία, Χαλκιοπούλειο Γυμναστήριο.
Διαιτητές: Ράλλης, Κουκουλεκίδης.
Πολυτιμότερος παίκτης: Μπάνε Πρέλεβιτς

Πηγές 
Ελληνική Ομοσπονδία Καλαθοσφαίρισης

1995
Καλαθοσφαίριση το 1994
Καλαθοσφαίριση το 1995
Αγιά Ρεθύμνης

Η Αγιά είναι χωριό και έδρα ομώνυμης κοινότητας, της δημοτικής ενότητας (τέως δήμου) Κουλούκωνα, του δήμου Μυλοποτάμου, της περιφερειακής ενότητας (τέως νομού) Ρεθύμνης, στην περιφέρεια Κρήτης, σύμφωνα με το πρόγραμμα Καλλικράτης.  Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Μυλοποτάμου του νομού Ρεθύμνης, στο γεωγραφικό διαμέρισμα Κρήτης.

Γεωγραφία
Η Αγιά είναι χωριό στο Α.ΒΑ. τμήμα του νομού Ρεθύμνης. Βρίσκεται σε λοφώδη θέση, στους νοτιοανατολικούς πρόποδες του όρους Κουλούκωνας, κοντά στον κεντρικό επαρχιακό δρόμο που συνδέει το Πέραμα με τα Ανώγεια και στην δεξιά (βόρεια) όχθη του Γεροπόταμου, σε μέσο σταθμικό υψόμετρο 180. Απέχει περίπου 34 χλμ. Α. του Ρεθύμνου (μέσω Πανόρμου).

Κοινότητα Αγιάς
Περιλαμβάνοντας μόνον την έδρα της, η Κοινότητα Αγιάς έχει 222 κατοίκους, σύμφωνα με την απογραφή του 2011. Είναι χαρακτηρισμένη ως αγροτικός ημιορεινός οικισμός, με έκταση 6,435 χμ² (2011).

Κοινοτάρχες Αγιάς
Η Κοινότητα εκπροσωπείται από τον Πρόεδρο κ. Εμμανουήλ Πλεμμένο. Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Αγιάς

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 ως Αγυιά και προσαρτήθηκε στην κοινότητα Μελιδονίου του νομού Ρεθύμνης. Το 1940 η ονομασία του διορθώθηκε σε Αγυιά. Με το ΦΕΚ 244Α - 04/12/1997, ο οικισμός αποσπάστηκε από την κοινότητα Αγιάς και προσαρτήθηκε στον δήμο Κουλούκωνα. Με το ΦΕΚ 87Α - 07/06/2010, ο οικισμός αποσπάστηκε από τον δήμο Κουλούκωνα και προσαρτήθηκε στον δήμο Μυλοποτάμου.

Ονομασία
Για την  ονομασία του χωριού υπάρχουν δυο εκδοχές: σύμφωνα με την πρώτη προέρχεται από την εκκλησία της Αγίας Αναστασίας της Φαρμακολύτριας και σύμφωνα με τη δεύτερη προέρχεται από τη λέξη αγυιά «κακοτοπιά» ή «κακοτράχαλο έδαφος». Όσον αφορά τη χρονολογία του οικισμού της Αγιάς, δεν υπάρχουν  πληροφορίες, αλλά είναι σίγουρο ότι υπήρχε πριν το 1578, ημερομηνία κτίσης του ναού του Αγίου Φωτίου που υπάρχει στο χωριό.

Αξιοθέατα και διατηρητέα
Το ελαιοτριβείο ιδιοκτησίας κληρονόμων Χωνιανάκη. Αποτελεί χαρακτηριστικό κτίσμα της προβιομηχανικής περιόδου στον 18ο αιώνα (1799). Έχει χαρακτηριστεί διατηρητέο μνημείο
Η εκκλησία του Αγίου Νικολάου που υπάγεται στην Β΄ Αρχιερατική περιφέρεια της Ιεράς Μητροπόλεως Ρεθύμνης και Μυλοποτάμου
Η εκκλησία της Αγίας Αναστασίας της Φαρμακολύτριας, ανακαινισμένη το 1878, χωρίς τοιχογραφίες και με ξυλόγλυπτο τέμπλο
Ο ναός  του Αγίου Φωτίου του Ανίκητου (1578), που λειτουργούσε κάποτε ως μοναστήρι
Τα ξωκκλήσια των Αγίου Κωνσταντίνου και Προφήτη Ηλία

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006
Εγκυκλοπαίδεια Πάπυρος Λαρούς, εκδ. 1963
Εγκυκλοπαίδεια Δομή, 2002-4
Οργανισμός εκδόσεων «Ελλάδα», χάρτες (Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

Εξωτερικοί σύνδεσμοι
https://greece.terrabook.com/el/rethymno/page/agia-2/

Χωριά του νομού Ρεθύμνης
Δήμος Μυλοπόταμου
Άγιος Ανδρέας, Δομινίκα

Ο Άγιος Ανδρέας (αγγλικά: Saint Andrew) είναι μια ενορία της Δομινίκας. Πρωτεύουσα είναι η Ουέσλι. Έχει έκταση 178,27 τ.χλμ.. Έχει πληθυσμό 10.461 κατοίκων (2001) και πυκνότητα 59 κατοίκων ανά τ.χλμ.

Γεωγραφία 
Ο Άγιος Ανδρέας  βρίσκεται βορειοανατολικά της Δομινίκας. Συνορεύει στα βορειοδυτικά με τον Άγιο Ιωάννη, στα κεντρο-δυτικά με τον Άγιο Πέτρο, στα νοτιοδυτικά με τον Άγιο Ιωσήφ και στα νοτιοανατολικά με τον Άγιο Δαβίδ. Έχει έκταση 178,27 τ.χλμ. Είναι η μεγαλύτερη ενορία σε έκταση και δεύτερη σε πληθυσμό, μετά τον  Άγιο Γεώργιο.

Χωριά
 Ανς ντυ Με
 Βιέιλ Κέις
 Γούντφορντ Χιλ 
 Καλιμπισί
 Μαριγκό
 Μπενς
 Ντω ντ'Αν
 Ουέσλι
 Παι Μπους
 Πενβίλ
 Τιμπώ
 Χάμπστεντ

Σημαντικά πρόσωπα
Τα σημαντικότερα πρόσωπα που γεννήθηκαν στον Άγιο Ανδρέα είναι ο Γουίλς Στράθμορ Στίβενς (Wills Strathmore Stevens), που ήταν δάσκαλος στο σχολείο της Μαριγκό, και ο Ρούζβελτ Σκέρριτ (Roosevelt Skerrit), σημερινός πρωθυπουργός της Δομινίκας. Γεννήθηκε στην Βιέιγ Καζ.

Μεταφορές 
Ο Άγιος Ανδρέας έχει πολλούς δρόμους, καθώς και πολλές πόλεις με φυσικά λιμάνια.

Ο Άγιος Ανδρέας συμπεριλαμβάνει, επίσης, και το κυριότερο από τα μόνο δύο αεροδρόμια της Δομινίκας, το Αεροδρόμιο Μέλβιλ Χωλ στη Μαριγκό (το άλλο είναι το Αεροδρόμιο Κέινφιλντ). Το Μέλβιλ Χωλ άνοιξε το 1961, ακόμα όμως δεν γίνονται πτήσεις τη νύχτα.

Το 1982, η Ανς ντυ Με έγινε νόμιμο λιμάνι.

Εικόνες

Δείτε επίσης 
 Ενορίες της Δομινίκας

Εξωτερικοί σύνδεσμοι 
 Ενορίες της Δομινίκας: Άγιος Ανδρέας  www.statoids.com
Αγία Πελαγία Ρεθύμνης

Η Αγία Πελαγία είναι χωριό της κοινότητας Μυξορρούματος, της δημοτικής ενότητας (τέως δήμου) Λάμπης, του δήμου Βασιλείου, της περιφερειακής ενότητας (τέως νομού) Ρεθύμνης, στην περιφέρεια Κρήτης, σύμφωνα με το πρόγραμμα Καλλικράτης.  Πριν το πρόγραμμα Καλλικράτης και το σχέδιο Καποδίστριας, ανήκε στην επαρχία Αγίου Βασιλείου του νομού Ρεθύμνης, στο γεωγραφικό διαμέρισμα Κρήτης.

Γεωγραφία
Η Αγία Πελαγία είναι ημιορεινός οικισμός στο δυτικοκεντρικό τμήμα του νομού Ρεθύμνης. Βρίσκεται κοντά στο Σπήλι και σε μέσο σταθμικό υψόμετρο 360. Απέχει περίπου 25 χλμ. Ν. του Ρεθύμνου.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός ήταν προσηρτημένος στην κοινότητα Μυξορρούματος από το 1925. Με το ΦΕΚ 244Α - 04/12/1997 αποσπάστηκε από την κοινότητα Μυξορρούματος και προσαρτήθηκε στον δήμο Λάμπης. Με το ΦΕΚ 87Α - 07/06/2010 αποσπάστηκε από τον δήμο Λάμπης και προσαρτήθηκε στον δήμο Αγίου Βασιλείου.

Αξιοθέατα
Η εκκλησία της Οσίας Πελαγίας στο κέντρο του οικισμού, από την οποία πήρε την ονομασία του. Εκκλησιαστικά υπάγεται στην Α΄ Αρχιερατική περιφέρεια της Ιεράς Μητροπόλεως Λάμπης, Συβρίτου και Σφακίων.

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, εκδ. 1978, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Εγκυκλοπαίδεια Δομή, εκδ. 2002-4
Οργανισμός εκδόσεων «Ελλάδα», χάρτες (Βαρελάς)
Περιοδικό Διακοπές, εκδ. Δ.Ο.Λ.,  2010
eetaa.gr

Χωριά του νομού Ρεθύμνης
Δήμος Αγίου Βασιλείου
Απόλλων Ευπαλίου

Ο Αθλητικός Σύλλογος Απόλλων Ευπαλίου είναι αθλητικός σύλλογος της Φωκίδας, που ιδρύθηκε το 1989.
Τα χρώματα της ομάδας είναι μπλε-άσπρο. Η μεγαλύτερη διάκριση στην ιστορία του Απόλλωνα είναι η συμμετοχή του στο Περιφερειακό Πρωτάθλημα, της αγωνιστικής περιόδου 2009-10. Πρόεδρος του συλλόγου από τον Ιούνιο του 2014 είναι ο Θεόδωρος Ζέρβας.

Τα πρόσφατα χρόνια
Τη σεζόν 2008-09 ο Απόλλων κατέκτησε το πρωτάθλημα της Α΄Κατηγορίας Ε.Π.Σ. Φωκίδας έχοντας προπονητή το Βασίλη Λουκόπουλο. Επίσης, ήταν φιναλίστ στον Τελικό του Κυπέλλου Φωκίδας, όπου ηττήθηκε από τον Αστέρα Ιτέας, με 2-0.

Την επόμενη χρονιά αγωνίστηκε για πρώτη φορά στην ιστορία του στη Δ΄Εθνική, καθώς τοποθετήθηκε στον 5ο όμιλο. Όμως, δεν του επιτράπηκε να χρησιμοποιήσει την φυσική του έδρα και οι εντός έδρας αγώνες του ορίσθηκαν σε διάφορα άλλα γήπεδα, που απείχαν πολύ μεγάλες αποστάσεις από το Ευπάλιο, όπως στο Αντίρριο, στο Μεσολόγγι, στο Αιτωλικό κ.λ.π.

Υπό αυτές τις συνθήκες και έχοντας νέο τεχνικό το Σταύρο Σταύρου, ο Απόλλων δεν κατάφερε να διεκδικήσει την παραμονή του και τερμάτισε στη 17η θέση με 25 βαθμούς σε 34 αγώνες (τέρματα 46-59), επιστρέφοντας στο τοπικό πρωτάθλημα Φωκίδας. Παρόλες τις αντιξοότητες, ο ποδοσφαιριστής του Απόλλωνα Χρήστος Φλέγκας αναδείχτηκε 1ος σκόρερ στον 5ο όμιλο της κατηγορίας.

Tον ίδιο χρόνο, ο Απόλλων πέτυχε να κατακτήσει -για πρώτη φορά στα χρονικά- το Κύπελλο Φωκίδας, αφού επικράτησε στον Τελικό της 24 Μαρτίου 2010 με σκορ 2-0 του Κρισσαίου Χρισσού.

Την περίοδο 2014-2015 ο Απόλλωνας κατέκτησε το δεύτερο πρωτάθλημα της ιστορίας του και αγωνίστηκε στους αγώνες των πρωταθλητριών ομάδων ΕΠΣ για την άνοδο στη Γ΄Εθνική κατηγορία.

Πρωταθλητής αναδείχθηκε και την περίοδο 2018-19 κερδίζοντας το δικαίωμα ανόδου στην ερασιτεχνική Γ'  Εθνική, ενώ την ίδια χρονιά ήταν φιναλίστ στο Κύπελλο της ΕΠΣ Φωκίδας.

Πηγές - Εξωτερικοί σύνδεσμοι
"Ευπάλιο ...καθ΄οδόν"
Φωκίδα ΣΠΟΡ
http://apollonefpaliou.webnode.gr

Παραπομπές

Αθλητικοί σύλλογοι Φωκίδας
Ιδρύσεις αθλητικών συλλόγων το 1989
Ποδοσφαιρικές ομάδες Ελλάδας
Σπύρος Λαγκαδίτης

Ο Σπύρος Λαγκαδίτης (γεν. Αιγάλεω, 3 Φεβρουαρίου 1957) είναι Έλληνας παλαίμαχος ποδοσφαιριστής, διεθνής με την Εθνική ομάδα των Νέων και πρωταθλητής Γ΄Εθνικής, που αγωνιζόταν σαν κεντρικός αμυντικός.

Ξεκίνησε από την εφηβική ομάδα του Ορφέα Αιγάλεω το 1970 και την περίοδο 1973-74 ντεμπουτάρισε στο πρωτάθλημα της Α΄Κατηγορίας Αθηνών. Την επόμενη χρονιά (1974-75) ο Λαγκαδίτης αναδείχθηκε πρωταθλητής Γ΄Εθνικής και τη διετία 1976-1977 αγωνίσθηκε με τον Ορφέα στη Β΄Εθνική κατηγορία. Το 1976 κλήθηκε στην Εθνική Ομάδα των Νέων και το 1979 μεταγράφηκε στη μεγάλη ομάδα της περιοχής, τον Αιγάλεω Α.Ο. Ωστόσο, ένας σοβαρότατος τραυματισμός που υπέστη στο πόδι σε φιλικό αγώνα τον υποχρέωσε να υποβληθεί σε δυο χειρουργικές επεμβάσεις στο εξωτερικό και το πρόβλημά του να απασχολήσει τον Π.Σ.Α.Π.

Έπαιξε επίσης στις ομάδες του Α.Π.Ο. Χίου ( 1981-83 στο Εθνικό Ερασιτεχνικό Πρωτάθλημα), του Ατρόμητου Πειραιά (1983-1986 στο Ερασιτεχνικό), του Ηφαίστου (1986-87) και του Θεμιστοκλή (1987-88).

Είναι παντρεμένος και έχει 2 παιδιά. Ο μεγάλος γιος του Κωνσταντίνος Λαγκαδίτης αγωνίσθηκε σαν τερματοφύλακας στον Α.Ο. Αιγάλεω και ο μικρότερος (Λοΐζος Λαγκαδίτης) στις Ακαδημίες ποδοσφαίρου του Π. Κατσικογιάννη.

Στις δημοτικές εκλογές του 2010 ήταν υποψήφιος δημοτικός σύμβουλος, με το συνδυασμό του Χρήστου Καρδαρά

Πηγές 

Το ηλεκτρονικό αρχείο της "Αθλητικής Ηχούς"
Αρχείο εφημερίδας "ΦΩΣ των ΣΠΟΡ"
Νίκος Δημ. Νικολαΐδης, "50 Χρόνια Αιγάλεω" (έκδοση Δήμος Αιγάλεω, 1998)

Παραπομπές

Λαγκαδιτης Σπυρος
Ποδοσφαιριστές Εθνικής Ελλάδας Κ19
Λαγκαδιτης Σπυρος
Λαγκαδιτης Σπυρος
Λ
Ποδοσφαιριστές Α.Ο. Θεμιστοκλή
Ποδοσφαιριστές Α.Π.Ο. Ήφαιστου Περιστερίου
Ποδοσφαιριστές Γ΄ Εθνικής Ελλάδας
Ποδοσφαιριστές Φούτμπολ Λιγκ (Ελλάδα)
Δημήτρης Ντάσκας

Ο Δημήτρης Ντάσκας (γεν. Αντίκυρα Βοιωτίας, 8 Αυγούστου 1954) είναι Έλληνας παλαίμαχος μεσοεπιθετικός ποδοσφαιριστής, για πολλούς ο κορυφαίος παίκτης που ανέδειξε το ποδόσφαιρο της Φωκίδας, και νυν προπονητής ποδοσφαίρου. Ακόμη, ο Δημ. Ντάσκας υπήρξε τεχνικός διευθυντής στον Αστέρα Ιτέας τη διετία 2008-2009, όταν ο σύλλογος πραγματοποίησε την κορυφαία εμφάνισή του στο πρωτάθλημα της Δ΄Εθνικής.

Το ξεκίνημα 
Ξεκίνησε τον αθλητισμό σε ηλικία 13 ετών και στα 16 του χρόνια ήταν ήδη βασικός στον Αντικυρέα, ομάδα που αγωνίζονταν στην τότε ενιαία Α΄τοπική κατηγορία Βοιωτίας/Εύβοιας. Το 1969 είχε ήδη κληθεί και αγωνισθεί στη Μικτή Βοιωτίας, όπου και παρέμεινε έως και το 1971. Η φήμη του νεαρού που "μάγευε" με το αριστερό πόδι είχε αρχίσει να ξεπερνάει τα όρια της ευρύτερης περιφέρειας. Δεν υπήρχαν άλλωστε πολλοί στην ηλικία του που μπορούσαν να σκοράρουν μέχρι και τέσσερα γκολ σε ένα παιχνίδι, όπως εκείνος. Δεν άργησαν να τον ανακαλύψουν τα "λαγωνικά" του Παναθηναϊκού στα 1971, ειδοποιημένοι από τους ποδοσφαιριστές Αθανασόπουλο και Ελευθεράκη που εκείνη την εποχή βρίσκονταν συχνά στην περιοχή για κυνήγι. Ο Ντάσκας εντάχθηκε στο εφηβικό τμήμα των "πρασίνων", με προπονητές τους Αντ. Μηγιάκη και Βαγ. Πανάκη και συμπαίκτες τους Θ. Βάγγη, Σπ. Λιβαθηνό, Παλαμάρα κ.α., ωστόσο η διοίκηση τους ήταν απασχολημένη με τη συμμετοχή της πρώτης ομάδας στο Κύπελλο Πρωταθλητριών και ελάχιστη σημασία έδινε στα τμήματα υποδομής τα οποία και σύντομα κατάργησε. Τον επόμενο χρόνο ο Λεβαδειακός εκδήλωσε ενδιαφέρον για την απόκτησή του, αλλά η μετεγγραφή δεν ολοκληρώθηκε για εξωαγωνιστικούς λόγους.

Ποδοσφαιριστής 
Ως ποδοσφαιριστής αγωνίσθηκε (κύρια) σε Φωκικό Άμφισσας και Αστέρα Ιτέας στο Εθνικό Ερασιτεχνικό Πρωτάθλημα και στο Περιφερειακό Πρωτάθλημα, τις δεκαετίες του ΄70 και του '80. Αναλυτικά έπαιξε στον Ολ. Βόλου (1976, Β΄Εθνική) με προπονητή τον Θανάση Σούλη και συμπαίκτες τους Κ. Τριχιά, Γιακάκογλου, Μαυρίδη κ.α., στο Φωκικό (από το 1976-77 έως και το 1981-82), στον Αστέρα Ιτέας (από το 1982-83 έως και το 1986-87). Το 1979 η μετακίνησή του στον Παναιτωλικό ματαιώνεται, λόγω υπέρογκων οικονομικών απαιτήσεων του Φωκικού. Εν συνεχεία αναλαμβάνει σαν παίκτης-προπονητής τον Αντικυρέα (1987-88, τον οδηγεί στη 2η θέση της Β΄ κατηγορίας Ε.Π.Σ. Βοιωτίας), ενώ τη διετία 1990-1991 βρίσκεται στην τεχνική ηγεσία του Ησαΐα Δεσφίνας, με τον οποίο τη δεύτερη χρονιά κατακτά το νταμπλ, την άνοδο στη Δ΄Εθνική και φτάνει έως τη φάση των "8" του Κυπέλλου Ελλάδας Ερασιτεχνών, καθώς ηττήθηκε με 2-1 στο Λεωνίδιο. Παράλληλα, για 4 μήνες είναι προπονητής του Αστέρα Ιτέας, τον οποίο διατηρεί στη Δ΄Εθνική. Το 1991-92 ξεκινά στη Δόξα Δεσφίνας (τοπικό Ε.Π.Σ. Φωκίδας) αλλά ένας σοβαρός τραυματισμός στον αχίλλειο τένοντα τον υποχρεώνει να σταματήσει το ποδόσφαιρο.

Προπονητής 
Εργάσθηκε σε πολλές ομάδες του νομού Φωκίδας. Η μεγαλύτερή του επιτυχία ήταν όταν το 1991 κατάκτησε το νταμπλ τοπικών τίτλων στην Ε.Π.Σ. Φωκίδας με τον Ησαΐα Δεσφίνας και ανέβασε την ομάδα του στη Δ΄Εθνική.

Πηγές 

 Το ηλεκτρονικό αρχείο της "Αθλητικής Ηχούς"

Παραπομπές 

Έλληνες ποδοσφαιριστές
Έλληνες προπονητές ποδοσφαίρου
Ποδοσφαιριστές Παναθηναϊκού
Γιάννης Γεωργαράς

Ο Γιάννης Γεωργαράς (γεν. Αθήνα, 4 Νοεμβρίου 1956) είναι Έλληνας παλαίμαχος ποδοσφαιριστής, που αγωνιζόταν στη μεσαία γραμμή, πρωταθλητής Β΄Εθνικής κατηγορίας και νυν προπονητής ποδοσφαίρου.

Καριέρα
Η καριέρα του Γιάννη Γεωργαρά διήρκεσε από το 1972 έως και το 1990. Ξεκίνησε το ποδόσφαιρο από τον ερασιτεχνικό σύλλογο του Αετού Καισαριανής και το καλοκαίρι του 1974 υπέγραψε στον Εθνικό Αστέρα τη σπουδαιότερη ομάδα της γειτονιάς του. Το 1975 αναδείχθηκε πρωταθλητής Γ΄Εθνικής και για τις επόμενες 5 σεζόν αγωνίσθηκε στη Β΄Εθνική. Το καλοκαίρι του 1980 μεταγράφηκε στον Απόλλωνα Αθηνών, με τον οποίο πραγματοποίησε το ντεμπούτο του στο Επαγγελματικό Πρωτάθλημα. Στην ομάδα της Ριζούπολης παρέμεινε 4 χρονιές και το καλοκαίρι του 1984 παραχωρήθηκε στο Αιγάλεω, συνεχίζοντας στη μεγάλη κατηγορία για 5ο κατά σειρά χρόνο. Μετά τον υποβιβασμό της αθηναϊκής ομάδας το 1985, ο Γεωργαράς αποδεσμεύθηκε και εντάχθηκε στο δυναμικό του Διαγόρα Ρόδου, με τον οποίο κέρδισε το πρωτάθλημα της ενιαίας Β΄Εθνικής κατηγορίας. Επέστρεψε στην Α΄Εθνική, αλλά το Δεκέμβριο του 1986 μετακινήθηκε στο Εθνικό Ερασιτεχνικό Πρωτάθλημα, με τα χρώματα του Ολυμπιακού Χαλκίδας, μαζί με το Χρήστο Αρδίζογλου. Από το 1987 έως το 1990 φόρεσε και πάλι τα χρώματα του αγαπημένου του Εθνικού Αστέρα, στη Γ΄Εθνική.

Αγωνίσθηκε συνολικά σε 83 επίσημους αγώνες πρωταθλήματος Α΄Εθνικής, σημειώνοντας και 2 τέρματα. Πολλαπλάσιες συμμετοχές και γκολ έχει πετύχει στη Β΄Εθνική.

Προπονητής 
Ο Γιάννης Γεωργαράς εργάζεται από τον Απρίλιο του 2012 στον Απόλλωνα Αθηνών, τον οποίο είχε αναλάβει και την περίοδο 2006-07. Επίσης, το 2003-04 ήταν τεχνικός στον Εθνικό Αστέρα.

Πηγές 

 Το ηλεκτρονικό αρχείο της "Αθλητικής Ηχούς"
 Διεθνής αθλητική ιστοσελίδα
 Γεώργιος Παγιωτέλης "Το Έπος της Α΄Εθνικής", ένθετο περιοδικού "ΟΙ ΠΑΓΚΟΣΜΙΟΙ" (έκδοση Κλ. Γεωργαλάς Ε.Π.Ε.)
 "40 ΧΡΟΝΙΑ ΠΟΔΟΣΦΑΙΡΟ και ΠΡΟ-ΠΟ", έκδοση εφημερίδας "ΠΡΟΠΟΡΑΜΑ" (2000)

Παραπομπές 

Γεωργαρας Γιαννης
Γεωργαρας Γιαννης
Γεωργαρας Γιαννης
Γεωργαρας Γιαννης
Γεωργαρας Γιαννης
Γεωργαρας Γιαννης
Γ
Γεωργαρας Γιαννης
Γεωργαρας Γιαννης
Γεωργαρας Γιαννης
Ζερβαίοι

Οι Ζερβάτες ή Ζερβαίοι ήταν Σουλιώτικη οικογένεια (Φάρα), της οποίας πολλά μέλη έλαβαν μέρος στους αγώνες των Σουλιωτών εναντίον των Τούρκων και των Αλβανών του Αλή Πασά, καθώς και στην Ελληνική επανάσταση του 1821. Κατοικούσαν στον οικισμό Κιάφα Σουλίου ενώ η προγενέστερη  καταγωγή τους πιθανολογείται ότι ήταν από το χωριό Ζερβό Άρτας. Κατά την τελευταία περίοδο της Σουλιωτικής ηγεμονίας και μετά την επιστροφή των Σουλιωτών στο Σούλι το 1819 η φάρα των Ζερβαίων είχε αναλάβει τη διοίκηση των Σουλιωτών υπό τον στρατηγό Νικόλαο Ζέρβα και τον οπλαρχηγό Διαμάντη Ζέρβα.
Μετά την απελευθέρωση της Ελλάδας, οι Ζερβαίοι όπως και οι άλλοι Σουλιώτες εγκατέλειψαν το Σούλι και διασκορπίστηκαν αρχικά στη Στερεά Ελλάδα   και την Κέρκυρα και εν συνεχεία στην Πελοπόννησο και στην Ύδρα (Οικογένεια Κουντουριώτη).
Άλλες περιοχές μετεγκατάστασης τους που αναφέρεται σημερινή παρουσία των απογόνων τους είναι η Άρτα, τα Κούντουρα Αττικής ,το Αρκουδόρεμα Αρκαδίας , το Ρίο Πατρών , το Ρωμύρι Πυλίας κ.α.λ.

Ζ
Σούλι
Ιερά Σύνοδος της Καθολικής Ιεραρχίας της Ελλάδος

Η Ιερά Σύνοδος της Καθολικής Ιεραρχίας της Ελλάδος είναι εκκλησιαστικό νομικό πρόσωπο και ιδρύθηκε από την Αγία Έδρα στις 10 Ιουνίου 1965. Είναι μέλος του Συμβούλιου των Ευρωπαϊκών Επισκοπικών Συνόδων (Consilium Conferentiarum Episcoporum Europae, CCEE) και της Επιτροπής των Επισκοπικών Συνόδων της Ευρωπαϊκής  Κοινότητας (Commissio Episcopatum Communitatis Europensis, COMECE). Η σημερίνη διάρθρωση έχει ως εξής:

Σεβασμιότατος Θεόδωρος Κοντίδης (Πρόεδρος), Αρχιεπίσκοπος Καθολικών Αθηνών, Αποστολικός Τοποτηρητής της Καθολικής Αρχιεπισκοπής Ρόδου.

Σεβασμιότατος Ιωσήφ Πρίντεζης, Αρχιεπίσκοπος Νάξου-Τήνου, Αποστολικός Τοποτηρητής της Επισκοπής Χίου και Μητροπολίτης παντός Αιγαίου.

Σεβασμιότατος Γεώργιος Αλτουβάς, Αρχιεπίσκοπος Κερκύρας, Ζακύνθου, Κεφαλληνίας και Αποστολικός Τοποτηρητής του Βικαριάτου Θεσσαλονίκης.

Σεβασμιότατος Πέτρος Στεφάνου, Επίσκοπος Σύρου και Θήρας και Αποστολικός Τοποτηρητής της Καθολικής Επισκοπής Κρήτης.

Σεβασμιότατος Εμμανουήλ Νιν, Τιτουλάριος Επίσκοπος Καρκαβίας, Έξαρχος των Ελληνορρύθμων Καθολικών Ελλάδος.

Πανοσιολογιότατος Ιωσήφ Μπεζαζιάν, Έξαρχος των Αρμενίων Καθολικών Ελλάδος.

Σεβασμιότατος Σεβαστιανός Ροσσολάτος, Αρχιεπίσκοπος πρώην των εν Αθήναις Καθολικών και πρώην Αποστολικός Τοποτηρητής της Καθολικής Αρχιεπισκοπής Ρόδου

Σεβασμιότατος Νικόλαος Φώσκολος, Αρχιεπίσκοπος πρώην των εν Αθήναις Καθολικών και πρώην Αποστολικός Τοποτηρητής της Καθολικής Αρχιεπισκοπής Ρόδου

Σεβασμιότατος Φραγκίσκος Παπαμανώλης, Επίσκοπος πρώην Σύρου και Θήρας και πρώην Αποστολικός Τοποτηρητής της Καθολικής Επισκοπής Κρήτης.

Σεβασμιότατος Δημήτριος Σαλάχας, Τιτουλάριος Επίσκοπος Γρατιανουπόλεως (από Καρκαβίας)  και πρώην Έξαρχος των Ελληνορρύθμων Καθολικών Ελλάδος.

Σεβασμιότατος Ιωάννης Σπιτέρης, Αρχιεπίσκοπος πρώην Κερκύρας, Ζακύνθου, Κεφαλληνίας και Αποστολικός Τοποτηρητής του Βικαριάτου Θεσσαλονίκης.

Σεβασμιότατος Νικόλαος Πρίντεζης, Αρχιεπίσκοπος πρώην Νάξου-Τήνου, Αποστολικός Τοποτηρητής της Επισκοπής Χίου και Μητροπολίτης παντός Αιγαίου.

Πηγές 
H Καθολική Εκκλησία στην Ελλάδα

Ελληνορρυθμη Καθολικη Εκκλησια
Κάστρο του Λάμου

Το Κάστρο του Λάμου είναι θέμα μεγάλης ρωμαϊκής τοιχογραφίας εμπνευσμένη από το έπος της Οδύσσειας και την περιγραφή της περιπέτειας του Οδυσσέα στην χώρα των Λαιστρυγόνων.

Ιστορικό του ευρήματος
Βρέθηκε το 1849 στη Ρώμη σε έπαυλη στον λόφο Εσκυλίν. Την περιέγραψε αναλυτικά ο Έμιλ Μπράουν το ίδιο έτος, ενώ έγχρωμο αντίγραφό της στάλθηκε στο Βερολίνο. Αργότερα η τοιχογραφία ξεκρεμάστηκε από τον τοίχο και μεταφέρθηκε στη συλλογή έργων τέχνης του Πάπα Πίου Θ΄.

Περιγραφή
Η τοιχογραφία αποδίδει το ηφαιστειογενές τοπίο του Λάμου ή πιο σωστά της Τηλεπύλου, της πόλης ή χώρας των μυθικών Λαιστρυγόνων. Στον πρόποδα ενός βράχου βλέπουμε τον κριοφόρο βουκολικό θεό Νομαίο Πάνα που κρατάει γκλίτσα και φυλάει τα πρόβατα, ενώ δίπλα του ο βοσκός κοιμάται ξαπλωμένος με κουκουλωμένο το κεφάλι. Αριστερά στο βάθος ένας άλλος βοσκός φυλάει το κοπάδι του. 

Ψηλά στην κορυφή του βράχου δεσπόζει το κάστρο του άγριου βασιλιά Αντιφάτη, ο οποίος εμφανίζεται στο βάθος δεξιά. Κρατάει την μακρυά βασιλική ράβδο στο χέρι και με άγριες χειρονομίες και φωνές καλεί τους υπηκόους του για να προσέλθουν και να πιάσουν τους επισκέπτες. Οι Λαιστρυγόνες αρπάζουν βράχους στα χέρια, ένας άλλος ξεριζώνει ένα δέντρο. Ένας τρίτος στην θάλασσα πιάνει έναν από τους συντρόφους του Οδυσσέα που προσπαθεί να ξεφύγει.

Ερμηνεία
Η τοιχογραφία αποδίδει την δεύτερη σκηνή από την περιπέτεια του Οδυσσέα στην χώρα των Λαιστρυγόνων. Στο κάστρο του Λάμου βλέπουμε πως αντιλαμβάνονταν οι άνθρωποι της Ρωμαϊκής εποχής τους Ομηρικούς στίχους, και πως τους απέδιδαν οι καλλιτέχνες της εποχής εκείνης.

Δείτε επίσης
 Λιμάνι του Λάμου

Πηγές
 

Έργα ζωγραφικής
Τοιχογραφίες
Ιστορική περιοχή

Η χρήση του όρου Ιστορική περιοχή (ή ιστορική χώρα) γίνεται για να καθορίσουμε μια συγκεκριμένη γεωγραφική περιοχή προκειμένου να μελετήσουμε και να ερευνήσουμε τις κοινωνικές συνθήκες μιας συγκεκριμένης χρονικής περιόδου, χωρίς καμία αναφορά στη σύγχρονη κοινωνική, πολιτική και οικονομική κατάσταση.

Η βασική αρχή που διέπει αυτή την άποψη, είναι ότι οι παλαιότερες πολιτικές και πνευματικές δομές που υπάρχουν, ασκούν μεγάλη επιρροή στη χωρική-κοινωνική ταυτότητα των ατόμων, από ότι γίνεται αντιληπτό στον σύγχρονο κόσμο, που δεσμεύονται και τυφλώνονται συχνά από τη δική τους κοσμοθεωρία - π.χ. την εστίαση του έθνους-κράτους.

Δεν υπάρχει ένας κοινά αποδεκτός ορισμός για αυτό που περιγράφεται ως περιοχή, και δεν υπάρχει διάκριση μεταξύ των μακροπεριοχών, όπως είναι η Ευρώπη, εδάφη παραδοσιακών κρατών, ή μικρών περιοχών, όπως οι μικροπεριοχές. Η γεωγραφική εγγύτητα αποτελεί την προϋπόθεση για την εμφάνιση μιας περιφερειακής ταυτότητας. Στην Ευρώπη, οι περιφερειακές ταυτότητες εμφανίζονται την περίοδο των Μεγάλων Μεταναστεύσεων, αλλά για τη σύγχρονη οπτική επικεντρώνεται στην περίοδο των ετών 1918-1920, που αποτελεί περίοδο των εδαφικών μετασχηματισμών που είχε επιφέρει ο Α΄Παγκόσμιος Πόλεμος, όπως επίσης στη μεταψυχροπολεμική περίοδο, για παράδειγμα με τη διάλυση της Γιουγκοσλαβίας και την δημιουργία των νέων πρώην γιουγκοσλαβικών κρατών.

Ορισμένες περιφέρειες είναι εξ ολοκλήρου επινοημένες, όπως ο όρος Μέση Ανατολή που αποδίδεται στον ναύαρχο και στρατιωτικό αναλυτή Άλφρεντ Θάγιερ Μάχαν (Alfred Thayer Mahan), ο οποίος το 1902 θέλησε να περιγράψει μια περιοχή στον Περσικό Κόλπο.

Παραδείγματα ιστορικών περιοχών

Ευρώπη 
 Μακεδονία, ιστορική περιοχή της νότιας Βαλκανικής που σήμερα αποτελεί έδαφος πολλών χωρών.
 Βεσσαραβία, ιστορική περιοχή της Μολδαβίας και της Ουκρανίας. Το μεγαλύτερο μέρος των εδαφών της ανήκει στη Μολδαβία.
 Σούλι, ιστορική περιοχή της Ηπείρου.
 Σφακιά, ιστορική περιοχή των Χανίων.

Αμερική 
 Ακαδία, ιστορική περιοχή της Βόρειας Αμερικής, που σήμερα ανήκει στον Καναδά και τις Ηνωμένες Πολιτείες.

Ασία 
 Μικρά Ασία, ιστορική περιοχή της σημερινής Τουρκίας όπου ξεκίνησαν ή εξελίχθηκαν πολλοί πολιτισμοί.
 Αριανή, ιστορική περιοχή της Ασίας, από τον Τίγρη μέχρι τον Ινδό ποταμό.
 Βεγγάλη, ιστορική περιοχή της Ινδίας και του Μπανγκλαντές.

Δείτε επίσης 
 Ιστορική γεωγραφία
 Διοικητική διαίρεση

Παραπομπές